Na temelju članka 107. stavka 9. i članka 118. Zakona o odgoju i obrazovanju u osnovnoj i srednjoj školi („Narodne novine“, broj: 87/08., 86/09., 92/10., 105/10., - ispravak, 90/11., 5/12., 16/12., 86/12., 94/13., 152/14., 7/17., 68/19., 98/19. i 64/20)**,** članaka 29. Statuta Osnovne škole Marije Jurić Zagorke te uvažavajući odredbe čl. 52. Zakona o proračunu ("Narodne novine", broj: 87/08.,136/12. i 15/15.) Školski odbor je na sjednici održanoj dana 22. prosinca 2020. godine, donio sljedeći

**PRAVILNIK O KORIŠTENJU VLASTITIH PRIHODA**

**Članak 1.**

1. Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) uređuje se ostvarivanje i raspolaganje vlastitim prihodima.
2. Odredbe ovog Pravilnika ne odnose se na sredstva državnog proračuna, proračuna Zagrebačke županije, Grada Vrbovca, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.
3. Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini ili množini.

**Članak 2.**

1. Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima.
2. Škola ostvaruje vlastite prihode, ukoliko osnivač Škole svojom odlukom drugačije ne odluči, od:
3. najma sportske dvorane i otvorenog sportskog objekta – igrališta,
4. najma učionica,
5. najma prostora škole.

**Članak 3.**

Prostor sportske dvorane, igrališta, učionica i prostor škole mogu se iznajmiti zainteresiranim građanima, udrugama, ustanovama, trgovačkim društvima i drugim pravnim osobama ( u daljnjem tekstu: najmoprimci) za održavanje predavanja, sastanaka, radionica, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

**Članak 4.**

1. Školski odbor utvrđuje cijenu najma prostora i sportske dvorane ovisno o prostoru koji se iznajmljuje i grupi koja ga koristi na temelju važećeg cjenika o korištenju sportske dvorane.
2. Režijski odnosno komunalni troškovi utvrđuju se po kriteriju procjene utroška, odnosno povećanja potrošnje (računi), po veličini prostora (m2) i drugim kriterijima kojima se služe pružatelji komunalnih usluga.
3. Na osnovi odluke o davanju u najam školskog prostora ravnatelj Škole sklapa ugovor o najmu.

**Članak 5.**

1. Zainteresirani najmoprimci kod upita za najam prostora iz čl. 3. ovog Pravilnika dužni su naznačiti vrijeme, svrhu, broj sudionika i ostale podatke koji pobliže opisuju namjeravanu aktivnost za koju se iznajmljuje prostor.
2. U slučaju da se radi o zainteresiranim građanima, odnosno grupi građana, predstavnik grupe se raspituje za prostor.

**Članak 6.**

Ugovor o najmu sklapa se najdulje na godinu dana te, između ostalog, obavezno sadrži:

- podatke o najmoprimcu

- termin najma koji ne smije remetiti redovno odvijanje nastavnog procesa

- podatke o poslovnom prostoru ili opremi

- iznos najamnine te pravo na izmjenu cijene u slučaju novog cjenika sportske dvorane

- način plaćanja te broj IBAN-a za uplatu i rokove plaćanja

- period na koji se ugovor sklapa.

**Članak 7.**

Evidencija o sklopljenim ugovorima o zakupu i najmu vodi se u tajništvu Škole, a nadzor i naplatu vlastitih prihoda vodi računovodstvo Škole, a prema posebnoj proceduri praćenja i naplate prihoda i primitaka Škole.

**Članak 8.**

Ostvareni vlastiti prihodi ukoliko osnivač Škole svojom odlukom drugačije ne odluči, koriste se za podmirenje:

- materijalno – financijskih rashoda Škole koji nisu osigurani minimalnim standardom

- troškova energenata

- troškova za nabavu opreme, namještaja, uređaja i strojeva za kvalitetnije izvođenje nastavnih programa

- hitnih i nepredviđenih troškova te ostalih troškova.

**Članak 9.**

Vlastiti prihodi ostvareni tijekom jedne kalendarske godine koji se ne utroše na pokrivanje troškova sukladno ovom Pravilniku u toj kalendarskoj godini prebacit će se u slijedeću kalendarsku godinu za podmirenje troškova iz članka 8. sukladno prijedlogu ravnatelja i Odluci Školskog odbora.

**Članak 10.**

Ovaj Pravilnik stupa na snagu osmog dana od dana objave na oglasnoj ploči Škole.

KLASA: 003-05/20-01/16

URBROJ: 238-32-27-01-20-1

U Vrbovcu, 22. prosinca.2020. godine

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Škrinjar, prof. i dipl. bibl.

Pravilnik je objavljen na oglasnoj ploči Škole i mrežnoj stranici Škole dana 28. prosinca 2020. godine.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edina Operta, prof.